Dilgavafa teyka (suterot)

Dilgavafa teyka ( englavon Silver Blaze ) tir berpotam ke Arthur Conan Doyle taneon sanegayan bak 1893 koe Standard Magazine virda az direilanon koe Namio ke Sherlock Holmes berpotamak.

 Vildeks 
 Tozafa bula 
Dilgavafa teyka tir vultes okol ke Ross vombik. Inaf John Straker funtesik awalkeyeson zo katrasir isen Fitzroy Simpson gu gomilara zo buntur. Sherlock Holmes is Watson ko Wessex gola lapid enide erunon gan Ross vombik di kogrupad.

 Maera 
Sherlock Holmes kosmar da blira ke Straker tiyir jontolafa isen brostatason va lantanya koe London, in al bozayar. Erbawatason, i Straker va jontika erba gu ar okol dene Grabapa plekayar aze va Dilgavafa Teyka tisa gelukafa gu direfa etsa labakayar. Soe okol krizayason vol iskeyer nume va zagasik aytayar.

Sherlock Holmes to koe bat warzotam krupter da vakol bak mielcek me malieyer tir divulaca is razdara. Mana dizvera dene ardialaf suteroteem fereon dire zo saveter. 

 Yunkexa 
Konaka yunkexa va berpotam, koe sanegasa virda bak 1893 :

 Dere rupel 
 Arthur Conan Doyle' : Englavaf suterotik ( 1859-1930 )
 (en) Dilgavafa teyka, dene Wikisource'' 

 Vuestexa 


Dilgavafa teyka
Dilgavafa teyka
Dilgavafa teyka
Dilgavafa teyka
Dilgavafa teyka